钦定古今图书集成/方舆汇编/职方典/第1199卷 > 暮春江陵送马大卿公恩命追赴阙下
## 钦定古今图书集成/方舆汇编/职方典/第1199卷 > 暮春江陵送马大卿公恩命追赴阙下

前人

自古求忠孝，名家信有之。吾贤富才术，此道未磷缁。
玉府标孤映，霜蹄去不疑。激扬音韵彻，藉甚众多推。
潘陆应同调，孙吴亦异时。北辰征事业，南纪赴恩私。
卿月昇金掌，王春庆玉墀。薰风行应律，湛露即歌诗。
天意高难问，人情老易悲。樽前江汉阔，后会且深期。